ΓΡΑΠΤΗ ΕΡΩΤΗΣΗ E-1053/02

υποβολή: Laura Gonzlez lvarez (GUE/NGL) προς την Επιτροπή

(17 Απριλίου 2002)

Θέμα: Ατμοσφαιρική και ηχητική ρύπανση στη Logrezana (Carreo -Αστουρία -Ισπανία)

Οι κάτοικοι της Logrezana (Δήμος Carreo — Αστουρία) καταγγέλλουν από το 1989 την ύπαρξη ατμοσφαιρικής και ηχητικής ρύπανσης που προκαλείται από τους μύλους τεμαχισμού των απορριμμάτων που είναι εγκατεστημένοι σε απόσταση περίπου τριακοσίων μέτρων από τις κατοικίες τους. Οι μύλοι αυτοί παράγουνψηλό δυναμικό ρύπανσης, όπως ορίζεται στο Παράρτημα Ι της οδηγίας 96/61/ΕΚ(1) σχετικά με σχετικά με την ολοκληρωμένη πρόληψη και έλεγχο της ρύπανσης. Επίσης, οι μηχανές που χρησιμοποιούνται για την επεξεργασία αυτών των αποβλήτων αποτελούν την πηγή επιπέδων θορύβου που κρίνονται απαράδεκτα από τους εμπειρογνώμονες του τομέα.

Παρά τις επιθεωρήσεις που έλαβαν χώρα από την Consejera de Medio Ambiente (περιφερειακόπουργείο περιβάλλοντος) της αυτόνομης κοινότητας της Αστουρίας, τα μέτρα που προβλέφθηκαν, για να αποφευχθούν οι επιπτώσεις στο περιβάλλον από τη δραστηριότητα αυτή που θίγει τα συμφέροντα των πολιτών ως προς την αναμενόμενη προστασίαγείας και την απόλαυση ενόςγιούς περιβάλλοντος, δεν εφαρμόστηκαν.

Η Επιτροπή μπορεί να αναφέρει εάν οι ακόλουθες οδηγίες είναι εφαρμόσιμες στην αναφερόμενη περίπτωση·

- Οδηγία 91/156/ΕΟΚ(2) που τροποποιεί την οδηγία 75/442/ΕΟΚ(3) σχετικά με τα απόβλητα, καιποχρεώνει τα κράτη μέλη να εξασφαλίζουν την αξιοποίηση ή την καταστροφή τους χωρίς να εκτίθεται σε κίνδυνο η ανθρώπινηγεία και χωρίς να χρησιμοποιούνται διαδικασίες ή μέθοδοι που θα μπορούσε να προκαλέσουν βλάβες στο περιβάλλον·

- Οδηγία 96/61/ΕΚ σχετικά με σχετικά με την ολοκληρωμένη πρόληψη και έλεγχο της ρύπανσης·

- Οδηγία 2000/14/CE(4) για την προσέγγιση των νομοθεσιών των κρατών μελών σχετικά με την εκπομπή θορύβου στο περιβάλλον από εξοπλισμό προς χρήση σε εξωτερικούς χώρους.

Τι μέτρα σκέπτεται να εγκρίνει η Επιτροπή απέναντι στις αρμόδιες αρχές για να εγγυηθεί την τήρηση της κοινοτικής νομοθεσίας και, ιδιαίτερα, την ορθή εφαρμογή των οδηγιών που αναφέρονται ανωτέρω·

(1) ΕΕ L 257 της 10.10.1996, σελ. 26.

(2) ΕΕ L 78 της 26.3.1991, σελ. 32.

(3) ΕΕ L 194 της 25.7.1975, σελ. 39.

(4) ΕΕ L 162 της 3.7.2000, σελ. 1.

Απάντηση της κας Wallstrm εξ ονόματος της Επιτροπής

(13 Ιουνίου 2002)

Η Επιτροπή έχει γνώση των όσων αναφέρει το Αξιότιμο Μέλος του Κοινοβουλίου.

Η Επιτροπή απέστειλε επιστολή στις ισπανικές αρχές ζητώντας από αυτές να της διαβιβάσουν τα σχόλιά τους σχετικά με όσα καταγγέλλει το Αξιότιμο Μέλος του Κοινοβουλίου καθώς και με την τήρηση τωνποχρεώσεων που απορρέουν από το περιβαλλοντικό κοινοτικό δίκαιο που ενδεχομένως εφαρμόζεται στην προκειμένη περίπτωση.

Όσον αφορά την εφαρμογή της οδηγίας 96/61/ΕΚ του Συμβουλίου της 24ης Σεπτεμβρίου 1996 σχετικά με την ολοκληρωμένη πρόληψη και περιορισμό της ρύπανσης (IPPC), οι πληροφορίες που περιέχονται στην ερώτηση του Αξιότιμου Μέλους του Κοινοβουλίου δεν επιτρέπουν την συναγωγή συμπερασμάτων για το κατά πόσον οι συγκεκριμένες εγκαταστάσεις καλύπτονται, ή όχι, από την οδηγία. Πάντως, πρέπει να σημειωθεί ότι το άρθρο 5 της οδηγίας IPPC προβλέπει ένα μεταβατικό καθεστώς για τιςφιστάμενες εγκαταστάσεις (δηλαδή γι'αυτές που ετέθησαν σε λειτουργία πριν από τις 30 Οκτωβρίου 1999, δηλ. την οριακή ημερομηνία μεταφοράς της οδηγίας).

Από την άλλη πλευρά, αξίζει να σημειωθεί ότι, μετά την επί παραβάσει διαδικασία που δρομολόγησε η Επιτροπή δυνάμει του άρθρου 226 της συνθήκης ΕΚ, το Ευρωπαϊκό Δικαστήριο, στην απόφασή του της 7ης Μαρτίου 2002(1) κατεδίκασε την Ισπανία για μη μεταφορά της οδηγίας 96/61/ΕΚ στο εσωτερικό δίκαιό της.

Εις ό,τι αφορά την οδηγία 2000/14/ΕΚ του Ευρωπαϊκού Κοινοβουλίου και του Συμβουλίου της 8ης Μαΐου 2000 για την προσέγγιση των νομοθεσιών των κρατών μελών σχετικά με την εκπομπή θορύβου στο περιβάλλον από εξοπλισμό προς χρήση σε εξωτερικούς χώρους, πρέπει να σημειωθεί ότι οι εγκαταστάσεις που αποτελούν το αντικείμενο της παρούσας γραπτής ερώτησης δεν φαίνεται να καλύπτονται από τις διατάξεις της εν λόγω οδηγίας.

Η προθεσμία μεταφοράς της οδηγίας 2000/14/ΕΚ εξέπνευσε στις 3 Ιουλίου 2001. Μη έχοντας πληροφορηθεί την ύπαρξη εθνικών εκτελεστικών μέτρων εντός της ορισθείσας προθεσμίας, η Επιτροπή κίνησε διαδικασία επί παραβάσει κατά της Ισπανίας. Οι ισπανικές αρχές διαβίβασαν συχνά στην Επιτροπή τα εθνικά μέτρα μεταφοράς της οδηγίας 2000/14/ΕΚ στην ισπανική έννομη τάξη. Πρόκειται για το Βασιλικό Διάταγμα 212/2002 της 22ας Φεβρουαρίου 2002, το οποίο δημοσιεύθηκε στην Επίσημη Εφημερίδα της Ισπανίας αριθ. 52, της 1ης Μαρτίου 2002.

Η Επιτροπή, ως θεματοφύλακας των συνθηκών, θα λάβει τα μέτρα που είναι αναγκαία για την εξασφάλιση του σεβασμού, στην προκειμένη περίπτωση, του κοινοτικού δικαίου.

(1) Απόφαση C-29/01.